Anna Shnyrova

Anna Shnyrova Zhadan (Pustxino, Sobietar Batasuna,  1979)  gune zientifikoetako batean sortu zen. Hamabi urterekin Espainiara aldatu zen, eta han Zientzia Kimikoetako Lizentziatura amaitu zuen. Doktoretza-lana Ameriketako Estatu Batuetako Osasun Institutu Nazionaletan egin zuen, eta Biokimikako doktore eta Biologo Molekular titulua lortu zuen Salamancako Unibertsitatean, 2008an, tesiaren izenburua Study of the interaction of the matrix protein of the newcastle disease virus with lipid bilayers implications for the mechanism of viral budding,

Ezkonduta dago eta bi seme-alaba ditu.

 Ibilbide profesionala 
2016az geroztik, Ramón y Cajal ikertzailea da (ikertzaile gazteei laguntzeko estatu-mailako programa), eta bere lan-talde propioa osatu du Euskal Herriko Unibertsitatean (EHU). Aurretik, EHUko Biofisikako Unitatean ikertzaile aritu zen Vadim Frolov buru zuen "Mintzen Nanomekanika" taldean. Bertan, teknika biofisikoen laguntzaz zelula-mintzak birmoldatzeko mekanismoak aztertu zituen. 

Science aldizkarian 2013an eta Nature aldizkarian 2014an argitaratutako lanari esker, zelula-mintzen fisiorako mekanismo molekular berri bat proposatu zen, zenbait trastorno neuromuskularretan funtsezko rola betetzen duena. 

Euskal Herriko Unibertsitateko komunikazio-bulegoaren arabera, Mintzen Nanomekanika taldean egindako lanari esker (Shnyrovak du lehen egiletza), zelula-mintzen eszisioaz arduratzen den proteina baten funtzionamendua karakterizatu ahal izan da, eta haren emaitzei esker, "ikuspegi berri batetik ikus daitezke zelula-bizitzaren funtsezko mekanismoak, hala nola zelula-mintzen fusioa eta eszisioa".

Shnyrovaren ikerketak zelulen zahartzeari aurre egiteko metodoak aurkitzea du helburu, prozesu horretan parte hartzen duten zelula-makinei buruzko oinarrizko ezagutzak zabalduz.

 Aintzatespenak 
Bere ibilbidean zehar aintzatespen garrantzitsuak jaso ditu:

 Espainiako Elkarte Biofisikoaren Ikertzaile Gaztearen Saria 2013an.

 2016an, UPV/EHUren eta Ikerketa Zientifikoen Kontseilu Gorenaren (CSIC) Biofisika Institutuaren (zentro mistoa) barruan, L´Oréal-UNESCO "For Women in Science" programako bost ikerketa-poltsetako bat eskuratu du, 15.000 eurokoa. Epaimahaia Margarita Salasen mailako zientzialariek osatzen dute, eta horrek iraganean egindako ibilbide zientifikoaren eta etorkizuneko proiektu zientifikoaren (eta moralaren) aintzatespena dakar. 'L'Oréal-UNESCO For Women in Science'-en #PonlesCara ekimenak emakumeak zientzian ikusaraztea du helburu.

 Erreferentziak 

 Kanpo estekak 

Kategoria:Euskal Herriko Unibertsitateko irakasleak
Kategoria:Biologo molekularrak
Kategoria:Emakume biokimikariak